*Հաստատված է*

ICARE- AG005/AM/21 ծածկագրով

գնահատող հանձնաժողովի

*2021թ-ի Փետրվարի 02-ի թիվ «1» որոշմամբ*

ՊԱՏՎԻՐԱՏՈՒ՝

Ագրոբիզնեսի հետազոտությունների և կրթության միջազգային կենտրոն հիմնադրամ

Ավտոմեքենայի ձեռքբերման նպատակով հայտարարված բաց մրցույթի

**Հ Ր Ա Վ Ե Ր**

1. Մրցույթի առարկա է հանդիսանում թվով 1 (մեկ) ավտոմեքենա (SUV ավտոմեքենա, նոր գործարանային, 4WD կամ AWD, շարժիչը 1,4լ-ից մինչև 2,5լ ծավալով, ավտոմատ կամ վարիատորային փոխանցումատուփով, շարժիչի հզորությունը 100-ից մինչ 200 ձիաուժ, նստատեղերի քանակը – 5 և/կամ ավել հոգու համար)։
2. Ավտոմեքենայի գնումը ֆինանսավորվում է ԱՄՆ ՄԶԳ կողմից տրամադրված դրամաշնորհի շրջանակներում և ազատվում է ԱԱՀ-ից, որի համար տրամադրվում է համապատասխան տեղեկանք՝ համաձայն ՀՀ գործող օրենսդրության:
3. Սույն մրցույթին իրավունք ունեն մասնակցել այն կազմակերպությունները, որոնք հանդիսանում են ավտոմեքենայի պաշտոնական ներկրողներ/ներկայացուցիչներ և ապահովում են երաշխիքային սպասարկում։
4. Սույն մրցույթին մասնակցելու համար Մասնակիցը ներկայացնում է հայտ, որը ներկայացնում է 2021թ․ Փետրվարի 17-ին, ժամը 10։00-ից մինչև 16։00 ք․ Երևան, Տերյան 74 հասցեում գտնվող Ագրոբիզնեսի հետազոտությունների և կրթության միջազգային կենտրոն հիմնադրամ։
5. Մրցույթի հայտերը կազմվում և ներկայացվում են փակ կնքված ծրարով, որի վրա նշում է կատարում և հայտերի գրանցամատյանում գրանցում Մրցույթային հանձնաժողովի ներկայացուցիչը։ Հայտերը ներկայացուցչի կողմից գրանցվում են գրանցամատյանում` ըստ ստացման հերթականության` ծրարների վրա նշելով գրանցման համարը, օրը և ժամը։ Մասնակցի պահանջով Կազմակերպիչը տրամադրում է հայտի ընդունման մասին տեղեկանք։ Վերջնաժամկետը լրանալուց հետո ներկայացված հայտերը չեն ընդունվելու։
6. Հայտը պարունակում է հետևյալ պարտադիր կետերը՝

* Կազմակերպության անվանումը, գործունեության հասցեն, ՀՎՀՀ, հեռախոս և պատասխանատու/կոնտակտային անձի տվյալները;
* Կազմակերպության պետական գրանցումը հավաստող փաստաթղթի պատճեն;
* Կազմակերպության տվյալ մակնիշի պաշտոնական ներկրող կամ ներկայացուցիչ հանդիսանալու փաստաթուղթ;
* Մեքենայի մակնիշը, գույնը և արտադրության տարեթիվը;
* Մեքենայի շարժիչի ծավալը և հզորությունը;
* 4WD կամ AWD տարբերակի առկայությունը;
* Նստատեղերի քանակը;
* Գինը ք․ Երևանում ՀՀ դրամով , թվերով և տառերով, առանց ԱԱՀ;
* Մատակարարման պայմանները, առկայությունը կամ հնարավոր մատարակարարման ժամկետները;
* Լրացուցիչ ցանկացած տեխնիկական բնութագիր և այլ տվյալներ։

7․ Պատվիրատուն (Կազմակերպիչը) իրավունք ունի, ցանկացած ժամանակ, երկարաձգելու առաջարկների հարցմանը մասնակցելու հայտերի ներկայացման ժամկետը, համապատասխանաբար հետաձգելու հայտերի բացման նիստի անցկացման ամսաթիվն ու ժամը, մինչև առաջարկների հարցմանը մասնակցելու` հայտերի ներկայացման ժամկետի ավարտը, ինչպես նաև ցանկացած ժամանակ ծանուցման ու առաջարկների հարցման վերաբերյալ փաստաթղթերի մեջ կատարելու փոփոխություններ:

8․ Հայտերի բացումը կկատարվի հանձնաժողովի բացման նիստում` կազմակերպչի կողմից, 2021թ․ Փետրվարի 17-ին ժամը 10։00։

9․ Հայտերի բացման նիստում հրապարակվում են հայտ ներկայացրած յուրաքանչյուր մասնակցի անվանումը (անունը), տեղեկություններ` հայտեր պարունակող ծրարների կազմման և ներկայացման` սույն բաց առաջարկների հարցման փաստաթղթերի պահանջներին համապատասխանության վերաբերյալ, տեղեկություններ` բացված յուրաքանչյուր ծրարում սույն բաց առաջարկների հարցման փաստաթղթով պահանջվող փաստաթղթերի առկայության վերաբերյալ, տեղեկություններ` յուրաքանչյուր մասնակցի ներկայացրած փաստաթղթերի` բաց առաջարկների հարցման փաստաթղթերով սահմանված վավերապայմաններին համապատասխանելու մասին, յուրաքանչյուր մասնակցի առաջարկած գինը` տառերով և թվերով արտահայտված, տեղեկություններ` հայտերի հետ կանչման կամ փոփոխությունների մասին։

10․ Մրցույթային հայտերից հաղթող ընտրում է Մրցույթային հանձնաժողովը՝ հաշվի առնելով մեքենայի գինը, որակական հատկանիշներն ու մատակարարման պայմանները։

11․ Եթե հայտում անհամապատասխանություն է տեղ գտել տառերով և թվերով գրված գումարների միջև, ապա հիմք է ընդունվում տառերով գրված գումարը։

12․ Մասնակիցը, իրեն ներկայացված պահանջների համապատասխանության հիմնավորման նպատակով կարող է ներկայացնել լրացուցիչ այլ փաստաթղթեր, տեղեկություններ և նյութեր։

13․ Հանձնաժողովը կարող է ստուգել մասնակցի ներկայացրած տվյալների իսկությունը` օգտագործելով պաշտոնական աղբյուրներից ստացված տվյալներ կամ դրա մասին ստանալով իրավասու մարմինների գրավոր եզրակացությունը։ Եթե մասնակցի ներկայացրած տվյալների իսկության ստուգման արդյունքում տվյալները որակվում են իրականությանը չհամապատասխանող, ապա` սույն ընթացակարգին տվյալ մասնակցի մասնակցությունը դադարեցվում է։

14․ Ընտրված մասնակիցը հայտարարվելուն հաջորդող երկու օրացուցային օրվա ընթացքում պատվիրատուն ծանուցում է ընտրված մասնակցին` ներկայացնելով պայմանագիր կնքելու առաջարկը։

15․ Եթե ընտրված մասնակիցը պայմանագիր կնքելու մասին ծանուցումը և պայմանագրի նախագիծը ստանալուց հետո 5 օրացուցային օրվա ընթացքում չի ստորագրում պայմանագիրը և ներկայացնում պայմանագիրը, ապա նա զրկվում է պայմանագիրը ստորագրելու իրավունքից։

16․ Հանձնաժողովը սույն մրցույթը չկայացած է հայտարարում, եթե` ոչ մի հայտ չի ներկայացվել։